סינתיה אריבו

סינתיה אריבו (באנגלית: Cynthia Onyedinmanasu Chinasaokwu Erivo; נולדה ב-8 בינואר 1987) היא שחקנית וזמרת אנגלייה. נודעה בתפקידה במחזמר "הצבע ארגמן" (2017-2015) שהועלה בברודוויי עליו זכתה בפרס טוני לשחקנית הטובה ביותר במחזמר, ובפרסי אמי וגראמי. בשנת 2019, גילמה את הארייט טאבמן בסרט הביוגרפיה "הארייט", עבורה הייתה מועמדת לפרס אוסקר לשחקנית הטובה ביותר. פרסומה גדל כששיחקה בתפקיד אלפבה בסרט מרשעת בשנת 2024 עליו קיבלה מועמדות שנייה באותה קטגוריה.

ביוגרפיה
אריבו נולדה בשכונה סטוקוול (אנ'), דרום לונדון שבאנגליה, להורים ילידי ניגריה. אמה שימשה כאחות. היא למדה תחילה פסיכולוגיה באוניברסיטת מזרח לונדון (אנ'), אך עזבה לימודים אלה ועברה ללמוד באקדמיה המלכותית לאמנות הדרמה בלונדון.

קריירה
תיאטרון
תפקידיה הראשונים של אריבו היו בסדרות טלוויזיה בריטיות כגון Chewing Gum ו-The Tunnel. תפקידה הראשון על במות היה במחזה Marine Parade בפסטיבל ברייטון בו גילמה נערה בת 14.

בשנת 2010 שיחקה במחזה המוזיקלי Was Looking at the Ceiling and Then I Saw The Sky.

בשנת 2011 השתתפה בהפקה בריטית של המחזמר Sister Act בתפקיד דלוריס ואן קראייה. בשנת 2013 גילמה את סילי האריס בהפקה של Menier Chocolate Factory של הצבע ארגמן. בשנת 2014 החלה להופיע בתפקיד ראשי במחזמר !I Can't Sing המבוסס על התוכנית The X Factor שהועלה בוסט אנד בלונדון. במאי 2014 ההפקה נסגרה, שישה שבועות לאחר הפתיחה.

את ההופעה הראשונה שלה בברודוויי עשתה בשנת 2015 במחזמר הצבע ארגמן. היא גילמה את סילי האריס ושיחקה לצד ג'ניפר הדסון. על תפקיד זה זכתה בפרס טוני לשחקנית הטובה ביותר במחזמר. כמו כן, זכתה אריבו יחד עם צוות השחקנים בהצגה בפרס גראמי לאלבום מחזמר, ובפרס אמי על הופעה יוצאת מן הכלל במחזמר בקטגוריית תוכניות בשעות היום, על הופעתם בתוכנית הבוקר The Today Show במאי 2016.

בפברואר 2017 ביצעה את השיר God Only Knows שבוצע במקור על ידי הביץ' בויז בטקס פרסי גראמי ה-59 יחד עם ג'ון לג'נד. השיר בוצע כמחווה למוזיקאים שהלכו לעולמם בשנה שחלפה.

בפברואר 2025 הוכרז שאריבו תגלם את ישו בהפקת המחזמר "ישו כוכב עליון" בהוליווד בול באוגוסט 2025, לאחר שהשתתפה בעבר במחזמר, כשגילמה את מרים המגדלית בגרסה נשית של ההפקה בשנת 2020. בהמשך השנה היא תנחה את טקס פרסי טוני ה-78.

קולנוע
בשנת 2014 השתתפה בכתיבת השיר Fly Before You Fall וביצעה אותו כחלק מפסקול הסרט Beyond the Lights.

בשנת 2018 שיחקה בסרט "זמנים קשוחים באל רויאל". באותה שנה כיכבה בסרטו של סטיב מקווין "אלמנות" .

בשנת 2019, אריבו שיחקה בתפקיד ראשי בסרט "הארייט", ביוגרפיה אודות לוחמת זכויות אדם אפרו אמריקאית הארייט טאבמן. על תפקידה בסרט קיבלה מועמדות לפרסי האוסקר לשחקנית הטובה ביותר ולפרס גלובוס הזהב לשחקנית הטובה ביותר בסרט עלילתי - דרמה, ולפרסי האוסקר וגלובוס הזהב לשיר המקורי הטוב ביותר על השיר "Stand Up" שהייתה שותפה לכתיבתו וביצעה בסרט.

בשנת 2021 שיחקה בסרט המדע הבדיוני של דאג לימן "כאוס מהלך" בכיכובם של טום הולנד ודייזי רידלי. במרץ 2021 החלו הצילומים לסרט "פינוקיו" אשר עלה לשירות "דיסני+" בשנת 2022 ובו גילמה את הפיה הכחולה. בנובמבר 2021, לוהקה אריבו לעיבודו הקולנועי של המחזמר "מרשעת" שחולק לשני חלקים – "מרשעת" ו"מרשעת: חלק 2" – שבו תגלם את התפקיד הראשי של אלפבה, המכשפה המרשעת מן המערב.

בשנת 2023 שיחקה בדמותה של אודט ריין בסרט של נטפליקס "לות'ר: תיק פתוח" אשר מבוסס על הסדרה הבריטית המצליחה "לות'ר" בכיכובו של אידריס אלבה.

בשנת 2025, לאחר הצלחת הסרט "מרשעת", אריבו הייתה מועמדת לפרס אוסקר לשחקנית הטובה ביותר. החלק השני של הסרט "מרשעת: חלק 2" יצא ב-19 בנובמבר 2025.

טלוויזיה
בשנת 2020 שיחקה במיני-סדרה "זר" בכיכובו של בן מנדלסון. אריבו גילמה את הולי גיבני, חוקרת פרטית המסייעת בפתרון תעלומת רצח וחטיפות.

 מוזיקה 
בשנת 2021, אריבו הוציאה את אלבום הסולו הראשון שלה, Ch. 1 Vs. 1.

באפריל 2025, אריבו הודיעה על יציאת אלבום האולפן השני שלה בשם I Forgive You. תאריך היציאה של האלבום נקבע ל-6 ביוני 2025, דרך חברות התקליטים ורב וריפבליק רקורדס. אריבו שותפה לכתיבת כל שירי האלבום, אותו יצרה בשיתוף פעולה עם המוזיקאי והמפיק וויל וולס לאורך יותר משנתיים. הסינגל השני מתוך האלבום, "Worst of Me", יוצא ב-11 באפריל 2025 והוא מתואר כבלדה תזמורתית על שברון לב ואובדן.

 חיים אישיים 
אריבו מזדהה כקווירית וביסקסואלית. בשנת 2024, קיבלה תואר כבוד מהאקדמיה המלכותית לאמנות הדרמה.

 פילמוגרפיה 
 קולנוע 
+שנהסרטתפקידהערות2018אלמנות בלהזמנים קשוחים באל רויאל (אנ')דארלין סוויט2019הארייטהארייט טאבמן2021כאוס מהלךהילדיNeedle in a Timestackג'נין מיקלסן2022פינוקיוהפיה הכחולה (אנ')2023Driftז'קליןגם מפיקהלות'ר: תיק פתוח (אנ')אודט ריין2024מרשעתאלפבה2025מרשעת: חלק 22027ילדי דם ועצם (אנ')קאיהTBABlink Speedגם מפיקהCarrierרייליןPrima Facieגם מפיקה בפועל

 טלוויזיה 
+שנהסדרהתפקידהערות2015Chewing Gumמגדלייןפרק: "Tolled Road"2016מר סלפרידג'אלברטה האנטר (אנ')2 פרקיםThe Tunnelמלפרק: "#2.3"2017–2019ברוד סיטיליסה2 פרקים2018בייבי בוס: גדול בעסקים (אנ')מנכ"ל גולף סופרסטארדיבוב; פרק:2019Anthem: Homunculusג'ואןפודקאסט; 3 פרקיםCarrierריילין ווטספודקאסט; 6 פרקיםThe Two Princesמלקיהפודקאסט; 5 פרקים2020Hank the Cowdogמאדאם מונשייןפודקאסט; 3 פרקיםזרהולי גיבני (אנ')8 פרקים2021גאוןאריתה פרנקליןתפקיד ראשי (עונה 3); 8 פרקים2022הפרוגלים: בחזרה לפרוגל רוק (אנ')הארכיונאיתדיבוב; פרק: "The Glow"שאגה (אנ')אמביהפרק: "The Woman Who Found Bite Marks on Her Skin"Kymדוקטור הנריפודקאסט; 2 פרקים2023מלחמת הכוכבים: חזיונותקראטודיבוב; פרק: "Aau's Song"הרמזים של בלו ואתם!ג'ינגלסדיבוב; פרק: "Josh and Blue's Ice Cream Shoppe"עולם מוזר (אנ')דרימרדיבוב; פרק: "Key Change"HouseBrokenפאריסדיבוב; פרק: "Who's Nocturnal?"2024מון גירל ושדינוזאורד"ר אקונאם אוחודיבוב; פרק: "Make It, Don't Break It!"2025Robogoboסדרת אנימציה עתידית של דיסני ג'וניור

 תיאטרון 
שנהמחזהתפקידהערות2010Marine Paradeדמויות שונותפסטיבל ברייטון (אנ') בברייטון והוב (אנ')I Was Looking at the Ceiling and Then I Saw the SkyליילהTheatre Royal Stratford East בסטרטפורד, לונדון2011מטריות שרבורגמדלייןתיאטרון קורב (אנ') בלסטר
תיאטרון גילגוד (אנ'), וסט אנד2011–2012הנזירות בלוז (אנ')דלוריס ואן קרטייהUK Tour2013Liftרקדניתתיאטרון סוהו (אנ') בהסיטי של וסטמינסטרהצבע ארגמן (אנ')סילי האריס-ג'ונסוןMenier Chocolate Factory בסאת'ק, לונדון2014I Can't Sing!צ'ניסלונדון פלדיום (אנ'), וסט אנדDessa Roseדזה רוזהתיאטרון טרפלגר (אנ'), וסט אנד2014–2015הנרי הרביעי, חלק ראשוןנד פוינס / ארצ'יבלד דאגלסקובנט גארדן, לונדון2015איך להצליח בעסקים מבלי להתאמץרוזמרי פילקינגטוןרויאל פסטיבל הולחלום ליל קיץפּוּק (אנ')Everyman Theatre ב-ליברפול2015–2017הצבע ארגמן (אנ')סילי האריס-ג'ונסוןתיאטרון ג'ון גולדן (אנ'), ברודוויי2016חמש השנים האחרונותקאת׳י היאטThe Town Hall, מתחם התיאטראות של מנהטן

 דיסקוגרפיה 

 2021: Ch. 1 Vs. 1
 2025: I Forgive You

 פרסים ומועמדויות 
שנהפרסקטגוריהפרויקט מועמדתוצאההערות שוליים2013פרסי התיאטרון Evening Standardההופעה המוזיקלית הטובה ביותרהצבע ארגמן2014פרסי WhatsOnStageהשחקנית הטובה ביותר במחזמר2016פרס טוניהביצוע הטוב ביותר על ידי שחקנית ראשית במחזמרפרס דרמה דסקשחקנית יוצאת מהכלל במחזמרפרס עולם התיאטרוןפרס מעגל המבקרים החיצונישחקנית יוצאת מהכלל במחזמר2017פרס גראמיאלבום המחזמר הטוב ביותר2018פרס Women Film Critics Circleצוות השחקנים הטוב ביותראלמנות2019השחקנית הטובה ביותרהארייטהגיבורה הנשית הטובה ביותרפרס אוסקרהשחקנית הטובה ביותרהשיר המקורי הטוב ביותרStand Upפרסי הסרטים של הוליוודשחקנית פורצת דרךהארייטפרסי המוזיקה במדיה של הוליוודהשיר הטוב ביותר - סרט עלילתיStand Up2020פרס גלובוס הזהבהשיר המקורי הטוב ביותרהשחקנית הטובה ביותר - סרט דרמההארייטפרס גילדת שחקני המסךהשחקנית הטובה ביותר בסרט קולנועפרסי ה-BETהשחקנית הטובה ביותרפרסי איגוד מבקרי הקולנוע האמריקאיהשחקנית הטובה ביותרהשיר הטוב ביותרStand Up2021פרס גראמיהשיר הטוב ביותר שנכתב למדיה חזותיתפרסי בחירת מבקרי הטלוויזיהשחקנית המשנה הטובה ביותר בסדרת דרמהזר2022פרס גלובוס הזהבהשחקנית הטובה ביותר במיני-סדרה או בסרט טלוויזיהגאוןפרס גילדת שחקני המסךהשחקנית הטובה ביותר בסרט טלוויזיה או במיני-סדרהפרסי בחירת מבקרי הטלוויזיהשחקנית המשנה הטובה ביותר בסרט/ מיני-סדרה2023פרס טוניהמחזה הטוב ביותרFat Ham2024פרס המוזיקה במדיה של הוליוודשיר - ביצוע על המסך (סרט)"Defying Gravity" מתוך "מרשעת" (עם אריאנה גרנדה)2025פרס גלובוס הזהבהשחקנית הטובה ביותר בסרט - מוזיקלי או קומדיהמרשעתפרס סטלייטהשחקנית הטובה ביותר בסרט קולנוע - קומדיה או מוזיקליפרס המוזיקה האמריקאיתפסקול אהובWicked: The Soundtrackפרס ה-BETפרס BET Her"Defying Gravity" מתוך "מרשעת" (עם אריאנה גרנדה)השחקנית הטובה ביותרסינתיה אריבופרס בחירת הילדים של ניקלודיאוןשחקנית קולנוע אהובהמרשעתשיר אהוב מסרט"Defying Gravity" מתוך "מרשעת" (עם אריאנה גרנדה)פרס אמי לבידור בפריים טייםהשחקנית האורחת הטובה ביותר בסדרת קומדיהפוקר פייספרס המוזיקה במדיה של הוליוודהשיר הטוב ביותר – סרט עלילתי"No Place Like Home"

קישורים חיצוניים





הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקנים להט"בים בריטים
קטגוריה:זמרות בריטיות
קטגוריה:אנגלים ממוצא ניגרי
קטגוריה:זוכי פרס טוני: שחקניות
קטגוריה:זוכי פרס אמי לבידור בשעות היום: אישים
קטגוריה:זוכי פרס גראמי
קטגוריה:שחקני מחזות זמר
קטגוריה:אנגליות שנולדו ב-1987